ભાજપે કહ્યું કે આઝમ ખાનના નિવેદનને ગંભીરતાથી લેવાની જરૂરિયાત નથી. અત્રે ઉલ્લેખનીય છે કે આ પહેલાં શિવસેનાએ પણ ઉત્તર પ્રદેશમાં 'હિન્દુ વસ્તી વધારો' અભિયાન ચલાવવાની જાહેરાત કરી હતી. શિવસેનાના યૂપી અધ્યક્ષ અનિલ સિંહે તો ત્યાં સુધી જાહેરાત કરી દિધી હતી કે હિન્દુ દંપતિઓને 10થી વધુ બાળકો હશે તો તેમને 21 હજાર રૂપિયાનું ઇનામ આપવામાં આવશે. આ નિવેદનથી પણ ખૂબ વિવાદ થયો અને નેતાઓની ખૂબ જ પ્રતિક્રિયાઓ આવી હતી. એમ કહેવામાં આવી રહ્યું છે કે આઝમ ખાનનું નિવેદન શિવસેનાના ઉપર નિશાન હતું.